मुलुकी देवानी (संहिता) ऐन, २०७४

व्यवस्था यस परिच्छेद तथा यस ऐनको अन्य परिच्छेद बमोजिम हुनेछ। दफा २५९: सीमानामा रहेको रुख, विरुवा वा वस्तु संयुक्त सम्पति मानिने : अन्यथा प्रमाणित भएमा बाहेक दुई वा दुईभन्दा बढी संधियारको सीमानामा रहेको रुख, विरुवा वा वस्तु सबै संधियारको संयुक्त सम्पति मानिनेछ। दफा २६०: संयुक्त सम्पतिको व्यवस्थापन, संरक्षण तथा मर्मत सम्भार : दफा २६०, उपदफा (१): संयुक्त सम्पतिको व्यवस्थापन, संरक्षण तथा मर्मत सम्भार त्यस्तो सम्पतिको स्वामित्ववालाहरूको सहमति बमोजिम हुनेछ। दफा २६०, उपदफा (२): उपदफा (१) बमोजिम संयुक्त सम्पतिको व्यवस्थापन, संरक्षण तथा मर्मत सम्भार गर्न स्वामित्ववालाहरू बीच सहमति हुन नसकेमा बहुमत सदस्यको निर्णयको आधारमा संयुक्त सम्पतिको व्यवस्थापन, संरक्षण तथा मर्मत सम्भार गर्नु पर्नेछ। दफा २६०, उपदफा (३): उपदफा (२) बमोजिम संयुक्त सम्पतिको व्यवस्थापन, संरक्षण तथा मर्मत सुधार गर्ने सम्बन्धमा बहुमत कायम हुन नसकेमा त्यस्तो सम्पतिमा सबभन्दा बढी हक वा हिस्सा हुने स्वामित्ववालाले संयुक्त सम्पतिको व्यवस्थापन, संरक्षण तथा मर्मत सम्भार गर्नु पर्नेछ। दफा २६०, उपदफा (४): उपदफा (२) वा (३) बमोजिम कुनै स्वामित्ववालाले संयुक्त सम्पतिको व्यवस्थापन, संरक्षण तथा मर्मत सुधार गरेमा सो गर्दा लागेको खर्च सबै स्वामित्ववालाहरूले आफ्नो हक वा हिस्साको आधारमा व्यहोर्नु पर्नेछ। दफा २६०, उपदफा (५): उपदफा (४) बमोजिम संयुक्त सम्पतिको व्यवस्थापन, संरक्षण तथा मर्मत सम्भार नगर्ने स्वामित्ववालाले संयुक्त सम्पतिको व्यवस्थापन, संरक्षण तथा मर्मत सम्भार गर्दा लागेको खर्च एक वर्षभित्र संयुक्त सम्पतिको व्यवस्थापन, संरक्षण तथा मर्मत सम्भार गर्ने स्वामित्ववालालाई बुभ्काउनु पर्नेछ। दफा २६०, उपदफा (६): उपदफा (५) बमोजिमको अवधिभित्र संयुक्त सम्पत्तिको व्यवस्थापन, संरक्षण तथा मर्मत सम्भार गर्दा लागेको खर्च कुनै स्वामित्ववालाले नबुभाएमा निजको हक वा हिस्साको सम्पति, संयुक्त सम्पत्तिको व्यवस्थापन, संरक्षण तथा मर्मत सम्भार गर्ने स्वामित्ववालाले प्रचलित मूल्यमा खरिद गरी लिन पाउनेछ। त्यसरी संयुक्त सम्पति खरिद गर्नेले निजको भागको व्यवस्थापन तथा मर्मत खर्च गर्दा व्यहोरेको रकम लिन पाउनेछ। दफा २६१: सहमति बिना संयुक्त सम्पति फेरबदल गर्न नसकिने : संयुक्त सम्पत्तिका सबै स्वामित्ववालाहरूको सहमति बिना कुनै संयुक्त सम्पति फेरबदल गर्न वा त्यस्तो सम्पत्तिको स्वरूपमा परिवर्तन गर्न सकिने छैन। दफा २६२: संयुक्त सम्पत्तिको कुनै स्वामित्ववालाले कानूनी कारबाही वा प्रतिरक्षा गर्न सक्ने : दफा २६२, उपदफा (१): संयुक्त सम्पत्तिको संरक्षण गर्ने सम्बन्धमा कुनै व्यक्ति उपर कानूनी कारबाही चलाउन वा कुनै मुद्दाको प्रतिरक्षा गर्नु पर्ने भएमा सबै स्वामित्ववालाले गर्नु पर्नेछ। दफा २६२, उपदफा (२): उपदफा (१) बमोजिम सबै स्वामित्ववाला उपलब्ध नभएमा कुनै स्वामित्ववालाले आफ्नो वा अन्य स्वामित्ववालाको तर्फबाट कुनै व्यक्ति उपर कानूनी कारबाही चलाउन वा कुनै मुद्दाको प्रतिरक्षा गर्न सक्नेछ। दफा २६३: संयुक्त सम्पत्तिबाट आफ्नो भाग छुट्याई लिन सक्ने : दफा २६३, उपदफा (१): संयुक्त सम्पत्तिको कुनै स्वामित्ववालाले आफ्नो हक वा हिस्साको सम्पति अन्य स्वामित्ववालासँग जहिलेसुकै छुट्याई लिन सक्नेछ। दफा २६३, उपदफा (२): उपदफा (१) बमोजिम संयुक्त सम्पति छुट्याउँदा सबै स्वामित्ववालाको सहमति बमोजिम गर्नु पर्नेछ। दफा २६३, उपदफा (३): उपदफा (१) वा (२) मा जुनसुकै कुरा लेखिएको भए तापनि कुनै संयुक्त सम्पति छुट्याउँदा अन्य स्वामित्ववालालाई सारभूत रूपमा नोक्सान पर्ने भएमा वा संयुक्त सम्पत्तिको स्वरूप बिग्र्ने देखिएमा त्यस्तो सम्पति छुट्याउन सकिने छैन। दफा २६३, उपदफा (४): उपदफा (३) बमोजिमको अवस्था परी कुनै संयुक्त सम्पति छुट्याउन नसकिने भएमा त्यस्तो सम्पत्तिका स्वामित्ववालाहरूले त्यस्तो सम्पति बिक्री गरी प्राप्त रकम आफ्नो हक वा हिस्साको आधारमा आपसमा बाँडफाँट गरी लिनु दिनु गर्नु पर्नेछ। दफा २६३, उपदफा (५): उपदफा (४) बमोजिम संयुक्त सम्पति बिक्री नभएमा वा बिक्री गर्न सबै स्वामित्ववालाहरू मञ्जुर मुलुकी देवानी (संहिता) ऐन, २०७४